Andrejs Elksniņš

Andrejs Elksniņš (dzimis  Rīgā ) ir Latvijas jurists un politiķis. Bija divu Saeimas sasaukumu deputāts, ir pašreizējais Daugavpils domes deputāts un priekšsēdētājs. Līdz 2023. gada janvārim pārstāvēja partiju "Saskaņa", 2024. gada novembrī izveidoja partiju "Sarauj, Latgale!".Daugavpilī dibina jaunu partiju „Sarauj, Latgale” lsm.lv 2024. gada 23. novembrī

 Dzīvesgājums 
Dzimis 1982. gadā Rīgā, trīs gadu vecumā kopā ar vecākiem pārcēlās uz dzīvi Daugavpilī. Mācījās Daugavpils 1. ģimnāzijā. 2007. gadā absolvēja Latvijas Policijas akadēmijas (LPA) bakalaura studiju programmu, 2009. gadā turpat ieguva maģistra grādu, līdztekus studijām strādāja LPA Tiesību teorijas un vēstures katedrā, vēlāk Valsts policijā par izmeklētāju, 2010. gadā advokāta Saulveža Vārpiņa birojā.

 Politiskā darbība 
2011. gadā ārkārtas Saeimas vēlēšanās A. Elksniņu ievēlēja 11. Saeimā no apvienības "Saskaņas Centrs" saraksta. Saeimā A. Elksniņš guva ievērību kā aktīvs debatētājs; 2011. gada rudens sesijā viņš debatēs piedalījās 16 reizes.11.Saeima kopš sanākšanas pieņēmusi 53 likumus; lielākais runātājs — Elksniņš no SC Delfi.lv 2012. gada janvārī, pēc tam, kad drošības iestādes liedza atļauju darbam ar valsts noslēpumu "Saskaņas Centra" līderim Jānim Urbanovičam, A. Elksniņu izvirzīja viņa vietā darbam Nacionālajā drošības komisijā.SC Urbanoviča vietā uz NDK tomēr deleģē Elksniņu Delfi.lv Tomēr 2012. gada jūnijā arī A. Elksniņam atteica pielaidi valsts noslēpumam,Ģenerālprokurors tomēr atsaka Elksniņam pielaidi valsts noslēpumam tvnet.lv un šajā komisijā viņš darboties nevarēja. 2013. gada septembrī Saeimas Juridiskās komisijas sēdē iebilda pret Latvijas Satversmes preambulas projektu.Mudina diskusijās par Satversmes preambulu nepieļaut sabiedrības šķelšanu  LETA, 2013. gada 27. septembrī

2014. gada rudenī viņu ievēlēja 12. Saeimā no partijas "Saskaņa".

2017. gada pašvaldību vēlēšanās A. Elksniņu kā "Saskaņas" saraksta līderi ievēlēja par Daugavpils pilsētas domes deputātu un par domes priekšsēdētāju. Šo amatu viņš pildīja tikai līdz 2017. gada 2. septembrim, kad zaudēja mēra amatu Rihardam Eigimam.Elksniņš zaudē Daugavpils mēra amatu LETA 2017. gada 2. septembrī 2019. gada 17. janvārī viņu atkārtoti ievēlēja par domes priekšsēdētāju. 2020. gada 11. jūnijā atbrīvots no amata, amatā stājās Igors Prelatovs. 2021. gada Latvijas pašvaldību vēlēšanās A. Elksniņu atkal ievēlēja par Daugavpils domes deputātu un par domes priekšsēdētāju.

Pēc Krievijas iebrukuma Ukrainā 2022. gadā A. Elksniņš izvairīgi atbildēja uz žurnālistes jautājumiem par savu pozīciju Krievijas—Ukrainas karā. Abu pušu atbalstītāji viņa teikto novērtēja kā atbalstu Krievijai.

2023. gadā janvārī A. Elksniņš paziņoja par izstāšanos no partijas "Saskaņa". 2024. gadā viņš izveidoja jaunu politisko partiju "Sarauj, Latgale!" un 2025. gada pašvaldību vēlēšanās Daugavpilī guva pārliecinošu uzvaru, būdams partijas domes priekšsēdētāja amata kandidāts. Jaunā domes sasaukuma pirmajā sēdē A. Elksniņu atkal ievēlēja par domes priekšsēdētāju.

 Privātā dzīve 
Līdz 2015. gadam A. Elksniņam bija tuvas attiecības ar uzņēmēju Anastasiju Udalovu, kura pēc tam uzsāka attiecības ar Igaunijas miljonāru Oļegu Osinovski, kļūstot arī par viņa biznesa partneri.

 Atsauces 

 Ārējās saites 

 CVK profils 
 "Saskaņas Centra" profils

Kategorija:1982. gadā dzimušie
Kategorija:Rīgā dzimušie
Kategorija:"Saskaņas" politiķi
Kategorija:11. Saeimas deputāti
Kategorija:12. Saeimas deputāti
Kategorija:Daugavpils pašvaldības vadītāji
Kategorija:Pašreizējie Latvijas pašvaldību vadītāji
Kategorija:Latvijas Policijas akadēmijas absolventi